Diari Oficial de la Generalitat Valenciana


Sumari del DOGV 8542, del 07-05-2019 (2019/3789)

RESOLUCIÓ de 9 d'abril de 2019, del director general de Centres i Personal Docent, per la qual es modifica la llista de persones aspirants que han superat les proves selectives per a ingrés en el cos de mestres, convocades per Ordre 12/2018, de 17 d'abril, de la Conselleria d'Educació, Investigació, Cultura i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8542

Data del DOGV
:   07-05-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3789


Data del document
:   09-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 9 d'abril de 2019, del director general de Centres i Personal Docent, per la qual es modifica la llista de persones aspirants que han superat les proves selectives per a ingrés en el cos de mestres, convocades per Ordre 12/2018, de 17 d'abril, de la Conselleria d'Educació, Investigació, Cultura i Esport. [2019/3789]  
Per Resolució de 13 de març de 2019, de la Direcció General de Centres i Personal Docent, es va estimar el recurs d'alçada presentat per Gema Amat González contra la baremació definitiva de mèrits de Javier Alonso Fenollar, tots dos aspirants del tribunal A27 de l'especialitat d'Educació Infantil, en el marc del procediment convocat per l'Ordre 12/2018, de 17 d'abril, de la Conselleria d'Educació, Investigació, Cultura i Esport, per la qual es va convocar el procediment selectiu per a ingrés en el cos de mestres.  
Aquesta resolució estableix que correspon modificar la puntuació obtinguda per Javier Alonso Fenollar en la baremació dels seus mèrits, de manera que la puntuació del subapartat 2.2.1 de l'annex del barem ha de ser 0,0000 punts, i no 1,0000 punt que li va ser atorgat pel tribunal, de manera que la puntuació total de la fase de concurs de l'aspirant esmentat ha de ser 2,7915 punts, a la vista de la qual cosa, resolc:  
  
Primer  
Modificar la nota final obtinguda en el seu moment per l'aspirant Javier Alonso Fenollar, que passa a ser de 6,8166 punts, d'acord amb el que s'estableix en la base 9 de la convocatòria.  
  
Segon  
De conformitat amb el que s'estableix en la base 1 de l'ordre de convocatòria esmentada, la Resolució de 24 de juliol de 2018, de la Direcció General de Centres i Personal Docent, estableix que al tribunal A27 d'Educació Infantil li corresponien 8 places, i d'acord amb la base 9.3, en cap cas pot declarar-se que han superat el concurs oposició un major nombre d'aspirants que el nombre de places convocades, i que és nul·la de ple dret qualsevol proposta que contravinga l'anteriorment establit.  
Conseqüentment, s'ha de modificar la llista d'aspirants que han superat les proves selectives en aquest tribunal, feta pública el 27 de juliol de 2018, excloent-ne Javier Alonso Fenollar i incloent-hi Gema Amat González, que va obtindre una nota final de 6,9766 punts.  
  
  
Tercer  
Modificar la Resolució de 21 de setembre de 2018, de la Direcció General de Centres i Personal Docent (DOGV 8390, 25 de setembre), per la qual es nomenen funcionàries en pràctiques del cos de mestres les persones aspirants seleccionades en aquest procediment selectiu, en el sentit d'excloure d'aquesta Javier Alonso Fenollar i d'incloure-hi Gema Amat González.  
  
Quart  
Gema Amat González, com a aspirant seleccionada, haurà de presentar en el termini d'un mes, comptador des de l'endemà de la publicació d'aquesta resolució en el Diari Oficial de la Generalitat Valenciana, la documentació que s'estableix en la base 10 de l'Ordre, i el seu nomenament com a funcionària en pràctiques quedarà condicionat al compliment dels requisits exigits en la base 2 de la convocatòria, que es verificarà mitjançant l'examen de la documentació presentada.  
  
Cinqué  
Atés que la realització del període de pràctiques forma part del procés selectiu, a l'efecte de comprovar l'aptitud per a la docència dels aspirants seleccionats, i que la seua duració serà de sis mesos de docència directa, la senyora Amat González haurà d'incorporar-se per a dur-la a terme durant el pròxim curs 2019-2020, tot això d'acord amb el que s'estableix en la Resolució de 5 d'octubre de 2018, de la Direcció General de Centres i Personal Docent (DOGV 8401, d'11 d'octubre), per la qual es regula la fase de pràctiques dels aspirants seleccionats en el procediment selectiu per a l'ingrés al cos de mestres convocat per l'Ordre 12/2018.  
  
Sisé  
Als serveis prestats per Javier Alonso Fenollar des que va ser nomenat funcionari en pràctiques cal aplicar-los el règim jurídic de funcionari interí, de conformitat amb el que s'estableix en l'article 50 de la Llei 39/2015, d'1 d'octubre, del procediment administratiu comú de les administracions públiques (LPACAP).  
  
Contra la present resolució, que posa fi a la via administrativa, es pot interposar amb caràcter potestatiu un recurs de reposició davant la Direcció General de Centres i Personal Docent, en el termini d'un mes comptador des de l'endemà de publicar-se; o bé interposar directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de ser publicada, sense perjudici de qualsevol altre que s'estime procedent.  
  
València, 9 d'abril de 2019.- El director general de Centres i Personal Docent: José Joaquín Carrión Candel.